Odense Adresse-Contoirs Efterretninger, 1776-04-12
Peder Lobedantz lever endnu i Embedet. Løigismose er en smuk Herregaard, meget godt vedligeholdet, ligger i det yderste af Skoven, og har Udsigt til Stranden, er bygt af Grundmuur to Etager høi, tre Længder, med Graver omkring, hvorover man gaaer paa en af hugne Kampesteen opført Broe til Borgergaarden. Jmellem Borger= og Ladegaarden har Commtessen ladet opføre et Stakitværk. Over Borgerporten staaer, Anno 1543 haver ærlig og velbyrdige Mand Hr. Peder Oxe til Gisselfeldt, Hr. Johan Oxes Søn til Nielstrup, bygt dette Huus. Hans Frue har været en Rosenkrands. Paa Gaarden er en liden smuk Kirke med et Positiv, en smuk Prædikestoel, en Altertavle, hvorpaa sees Nadveren i meget fiint billedhugger Arbeide, der er og en Lysekrone, en smuk Fundt, et nyt Pulpitur tvers over Kirken, hvortil man gaaer ind fra Værelserne, Kirken har smukke lukte Stole, prægtige, Alterklæder, fire store Sølv=Lysestager af fiint Arbeide, forgyldt Kalk og Disk, denne Kirke er og for nylig repareret af Commtessen. - Over Indgangen til Værelserne paa Gaarden staaer de Adelers Vaaben. Gaarden har et smukt Taarn med Spiir tækket med Egespaane, i Taarnet er et Uhr, som viser og slaaer, der er og en skiøn Klokke, hvormed ringes til Kirke. Udi Aaret 1769 lod høibemeldte Commtessen det gamle Spiir, formedelst dets Brøstfældighed, nedtage, og et nyt opføre. Udi det gamle Spiirs Knap blev fundet adskillige Sager af Penge og Haandskrifter, der igien, formeret med flere Penge og Skrifter, til Minde af Tiden, bleve lagde i den nye Knap blandt andet blev og følgende Vers indlagt: Aar tusind og syv hundrede og nie og tredsindstive, Udi November Maaned kom den gamle Spiir til Live; Men spørger du Hvo reiste den forfaldne gamle Spiir, Her knelser over Bøgetop, og giver Gaarden Ziir, Da har Sophia Hedevig Grevinde af de Tramper Opreist og pyntet denne Spiir, dog ei med Jyde=Vamper, Men med en varig Egespaan. Den staaer som Muur og Mast, Som Grever og Grevinder af de Tramper staaer den fast. Jeg skal, mens ieg udi min Knap bær Navnet af de Tramper, Staae her og vise Vindene, hvor mægtig de mig stamper, Og udaf mit Grundmuret Bryst fremvise Tidens Gang Den Tid ieg bær Comtessens Navn, den Tid er en for lang. Saa staae da her i mange Aar; og mod Skovtopper, bramme. Med Jovis egne Greene paa - Gid Skade dig et ramme Af Jld, af Vinde, Vande, Krig, - Mig tærer Tiden viist. Saa reis mig da for Hendes Skyld, som mig opreiste sidst. O Gudi see af din Bolig ned til vor Comtesses Bolig, At Hun i mange gyldne Aar maa leve vel og rolig! At bygge paa Guds Huus og Gods, giør, at Hun sildig naaer. Den Bygning uden Hænder gjort i Evighedens Aar. Nicolai Gormsen Biering Smed i Strandbye. Rundt omkring Borgergaarden fra Gravene til Bygningen. er anlagt en smuk Lysthauge. Fra Forstuen gaaer og kiører man over en Broe igiennem Lysthaven ud i den store og skiønne Frugt= og Kiøkkenhave, hvor Commtessen har ladet opbygge et stort aattekantet Lysthuus omgivet med Vand og tvende Broer over. Uden for Gaarden ere skiønne Fiskedamme, Skove, Marker og Enge. Alle Gaardens Lykker har Commtessen og ladet indhegne med heele Steengierder, der ere mange hundrede Favne. – Udi Vinteren, 1776 opgrov man i en af Løkkerne, Steenmarken kaldet, en gammel Begravelse, hvori fandtes tre store Menneske Hovedpander og nogle Been, den ene Pande var endnu overmaade meget tyk.